দিল্লিতে ভোটদান সেরেই মহাকুম্ভে রওনা মোদির

প্রয়াগরাজ: দিল্লিতে ভোটদান (Delhi Assemble Election 2025) পর্ব সেরেই আজ প্রয়াগরাজে (Prayaraj) মহাকুম্ভে উদ্দেশে রওনা দিলেন প্রধানমন্ত্রী নরেন্দ্র মোদি (Narendra Modi)। আজ দিল্লিতে ভোটদানের দিনকেই তিনি পুণ্যস্নানের (Holy Bath) দিন হিসেবে বেছে নিয়েছেন।

কড়া নিরাপত্তা বলয়ে প্রয়াগরাজ। ভুটানের রাজা মঙ্গলবার পুণ্যস্নানে আসার জন্য মুখ্যমন্ত্রী যোগীও (Yogi) প্রয়াগরাজেই রয়েছেন ৷

পিএমও দফতর সূত্রে খবর, বুধবার সকাল ১০টায় বিশেষ বিমানে করে প্রয়াগরাজ বিমানবন্দরে নামবেন প্রধানমন্ত্রী। সেখান থেকে হেলিকপ্টারে নৈনির দিল্লি পাবলিক স্কুল মাঠে অবতরণ করবেন ৷ এরপর ১০টা ৪৫ মিনিটে আড়িয়াল ঘাটে যাবেন ৷ সেখান থেকে নৌকা করে সঙ্গমস্থলে পৌঁছবেন। প্রধানমন্ত্রীর স্নানের জন্য ১১ টা থেকে সাড়ে ১১ টা পর্যন্ত সময় সংরক্ষিত রাখা হয়েছে।

আরও পড়ুন: দিল্লিতে কুর্সি দখলের লড়াই, ভোট দিলেন অতিশী, বিদেশমন্ত্রী জয়শঙ্কর, রাহুল গান্ধী

স্নানের পর কিছু বিশিষ্ট সাধু-ঋষিদের সঙ্গেও সাক্ষাৎ করতে পারেন প্রধানমন্ত্রী। এরপর আজ দুপুর ১২টা নাগাদ একই পথে নয়াদিল্লি ফিরে আসার কথা রয়েছে তাঁর ৷ সময়সূচি অনুযায়ী, মহাকুম্ভে আড়াই ঘণ্টা থাকবেন প্রধানমন্ত্রী ৷

২০২৪ সালের ১৩ ডিসেম্বর প্রয়াগরাজে এসেছিলেন মোদি। তারপর ২০১৯ এ আসেন। সেই সময় সাফাইকর্মীদের পা ধুইয়ে দিয়েছিলেন মোদি।