মহাকুম্ভে পুণ্যস্নান প্রধানমন্ত্রীর, হাতজোড় করে ঈশ্বরকে স্মরণ

প্রয়াগরাজ: মহাকুম্ভে (Mahakumbh) পুণ্যস্নান (Holy bath) সারলেন প্রধানমন্ত্রী নরেন্দ্র মোদি (Pm Narendra Modi)। আজ দিল্লির বিধানসভা ভোট (Delhi Assemble Election) । এই ভোটের আবহে প্রধানমন্ত্রীর কুম্ভস্নান তাৎপর্যপূর্ণ।

এদিন প্রধানমন্ত্রী ত্রিবেণী সঙ্গমে (Triveni Sangam) ডুব দেন। সেখানে লাল পোশাকে হাতজোড় করে ঈশ্বরের উদ্দেশে প্রার্থনা করেন। রুদ্রাক্ষ মালা হাতে যপ ও মন্ত্র উচ্চারণ করতে দেখা যায় তাঁকে।

এদিন যোগী আদিত্যনাথকে সঙ্গে নিয়ে সঙ্গমস্থলে পৌঁছন নরেন্দ্র মোদি। তার পর কড়া নিরাপত্তায় পুণ্যস্নান সম্পন্ন করেন।

স্নানের শুরুতেই তিনি সূর্যকে জল দান করেন। এরপর দড়ি ধরে গঙ্গায় ডুব দেন। আজ মহাকুম্ভে ৩৭ লক্ষ পুণ্যার্থীর ডুব দেওয়ার কথা।

পুণ্যস্নান সেরে ফেরার পথে ফের বোটে করে ফিরতে দেখা যায় প্রধানমন্ত্রীকে। সঙ্গে ছিলেন যোগী আদিত্যনাথ। ঘাটে দাঁড়ানো সকল মানুষের উদ্দেশে হাত নেড়ে তাঁদের শুভেচ্ছা গ্রহণ করেন তিনি।

এদিন প্রধানমন্ত্রীর কর্মসূচি রয়েছে। প্রয়াগরাজের উন্নয়নের কথা মাথায় রেখে, সাড়ে পাঁচকোটি টাকার মূল্যের ১৬৭টি উন্নয়ন প্রকল্পের উদ্বোধন করবেন মোদি।

উল্লেখ্য, বুধবার সকাল ১০টা ৫ মিনিটে প্রয়াগরাজ বিমানবন্দরে নামেন মোদি। সেখান থেকে ডিপিএস হেলিপ্যাডে যান। এরিয়াল ঘাটে প্রধানমন্ত্রী পৌঁছন সকাল পৌনে এগারোটায়। এরিয়াল ঘাট থেকে বোটে করে মহাকুম্ভে যান প্রধানমন্ত্রী।

আরও পড়ুন: মহাকুম্ভে প্রধানমন্ত্রী মোদি, বোটে সঙ্গমস্থলে রওনা

সাড়ে ১১ টা নাগাদ মহাকুম্ভে পুণ্যস্নান সারেন তিনি। প্রধানমন্ত্রীর স্নানকে ঘিরে জায়গাটিকে সংরক্ষিত রাখা হয়।

১৪৪ বছর পর হচ্ছে মহাকুম্ভ মেলা। এটি পৃথিবীর সবচেয়ে বড় ধর্মীয় সমাবেশ হিসেবে পরিচিত। গত ১৩ জানুয়ারি মহাকুম্ভ শুরু হয়েছে। চলবে আগামী ২৬ ফেব্রুয়ারি পর্যন্ত।