৫ ফেব্রুয়ারি মহাকুম্ভে পুণ্যস্নান মোদির! কেন এই বিশেষ দিন

নয়াদিল্লি: প্রয়াগরাজে (Prayagraj) মহাকুম্ভ (Mahakumbha) চলছে। কোটি কোটি ভক্তরা পুণ্যস্নান সারছেন। ১১ দিনেই পুণ্যস্নান (Holy Bath) সেরেছেন ৯ কোটি ৭০ লক্ষ পুণ্যার্থী (Devotees) ।

প্রশাসনিক কর্তাদের কথায় মেলা শেষ হতে হতে আগত পুণ্যার্থীর সংখ্যা ৮৫ কোটি ছাড়িয়ে যাবে। ১৪৪ বছর পর প্রয়াগরাজে বসেছে মহাকুম্ভের আসর।

সূত্রের খবর, আগামী ৫ ফেব্রুয়ারি (5 February) কুম্ভে পুণ্যস্নান সারবেন প্রধানমন্ত্রী নরেন্দ্র মোদি (Narendra Modi)। পুণ্যস্নানের জন্য প্রথম দুইদিনই সব থেকে বেশি ভিড় হয়। ওই দুই দিন হয়তো নিরাপত্তার কথা ভেবেই স্নান এড়িয়ে গিয়েছেন প্রধানমন্ত্রী। আবার রাজনৈতিক বিশেষজ্ঞদের কথায়, আগামী ৫ ফেব্রুয়ারি দিল্লিতে বিধানসভা নির্বাচন। কাজেই সেই নির্বাচনের কথা মাথা রেখেই আশীর্বাদ চেয়ে মোদির এই পুণ্যস্নান !

আরও পড়ুন: ২৬ জানুয়ারি প্রজাতন্ত্র দিবস, কেন এই দিনটিকেই বেছে নেওয়া হয়েছিল, জানুন ইতিহাস

কিন্তু মৌনী অমাবস্যা, বসন্ত পঞ্চমী, মহাশিবরাত্রির মতো অমৃত স্নানের তিথি ছেড়ে কেন ৫ ফেব্রুয়ারি পুণ্যস্নানের পরিকল্পনা করছেন প্রধানমন্ত্রী? জানা যায়, কুম্ভের সবচেয়ে গুরুত্বপূর্ণ অমৃতস্নান মৌনি অমাবস্যা পালিত হবে আগামী ২৯ জানুয়ারি। এরপর বসন্ত পঞ্চমী এবং মহাশিবরাত্রিতেও রয়েছে অমৃত স্নানের মুহূর্ত।

বৈদিক পঞ্জিকা অনুসারে ৫ ফেব্রুয়ারি পালিত হবে মাঘ গুপ্ত নবরাত্রির অষ্টমী তিথি। ধর্মীয় দিক থেকে এই দিনটি অত্যন্ত শুভ। গুপ্ত নবরাত্রিতে দেবী দুর্গার নয় রূপের আরাধনা করেন সাধকরা। গৃহী সংসারী জীবনে গুপ্ত নবরাত্রির খুব একটা প্রচলন নেই। সাধক সম্প্রদায় এই সময় সমাজের চোখের আড়ালে দেবী দুর্গার আরাধনা করেন বলে একে গুপ্ত নবরাত্রি বলা হয়। শাস্ত্র অনুসারে মাঘ মাসের শুক্লপক্ষের অষ্টমী তিথিতে গঙ্গা স্নান করলে মুক্তি পাওয়া যায়। প্রয়াত পূর্বপুরুষদের উদ্দেশ্যে তর্পণ করলে তাঁদের আত্মা শান্তি পায়। তাঁদের আশীর্বাদ পাওয়া যায়।